New York Yankees

New York Yankees on yhdysvaltalainen ammattilaisbaseballjoukkue New York Cityn Bronxista. Yankees kilpailee Major League Baseballin (MLB) American Leaguen (AL) itäisessä divisioonassa. Sen kotistadion on Yankee Stadium.

New York Yankees perustettiin vuonna 1901 Baltimoressa, Marylandissa alkuperäisellä nimellä Baltimore Orioles. Vuonna 1903 New Yorkiin siirtymisen yhteydessä joukkueen uudeksi nimeksi otettiin New York Highlanders, ja nykyisellä nimellään se on tunnettu vuodesta 1913.

New York Yankeesin virallisena lauluna on käytetty vuodesta 1967 kappaletta ”Here Come the Yankees”. Joukkueen omistavat Hank ja Hal Steinbrenner, entisen omistajan George Steinbrennerin pojat, ja päävalmentajana toimii Aaron Boone. Joukkueessa on vuosikymmenten varrella vaikuttanut useita erittäin tunnettuja pelaajia, kuten Babe Ruth, Lou Gehrig, Joe DiMaggio, Mickey Mantle, Yogi Berra ja Derek Jeter.

Mestaruudet
Yankees on voittanut MLB:n mestaruuden World Seriesin 27 kertaa. Yankeesilla on enemmän mestaruuksia kuin millään muulla Pohjois-Amerikan neljän suuren ammattilaissarjan (MLB, NHL, NFL ja NBA) joukkueella. Viimeisin voitto on vuoden 2009 Seriesistä, jossa Yankees voitti National Leaguessa pelaavan Philadelphia Philliesin voitoin 4–2. Yankeesin Hideki Matsui palkittiin finaalisarjan parhaana pelaajana.

Lähteet

Aiheesta muualla

Major League Baseball -seurat
New Yorkin urheilu